Kalimantan Selatan

Kalimantan Selatan (disingkek Kalsel) adolah salah satu provinsi nan ado di Indonesia nan talatak di pulau Kalimantan. Ibu kota provinsi Kalimantan Selatan adolah Kota Banjarbaru sajak tanggal 16 Maret 2022 manggantikan Kota Banjarmasin. Provinsi iko marupokan rumah etnis Banjar dan mamiliki laweh 38.744,00 km² jo populasi ditahun 2020 bajumlah 4.087.894 jiwa, dan wilayah administrasi tabagi manjadi 11 kabupaten dan 2 kota.

DPRD Kalimantan Selatan jo surat keputusan No. 2 Tahun 1989 tanggal 31 Mei 1989 manatapkan 14 Agustus 1950 sabagai Hari Jadi Provinsi Kalimantan Selatan. Tanggal 14 Agustus 1950 malalui Peraturan Pemerintah RIS No. 21 Tahun 1950, marupokan tanggal dibantuaknyo Provinsi Kalimantan, salapeh pembubaran Republik Indonesia Serikat (RIS), jo gubernur Dokter Moerjani.

Sacaro historis wilayah Kalimantan Selatan mulo-mulo dibantuak marupokan wilayah Karesidenan Kalimantan Selatan (jo Residen Mohammad Hanafiah) di dalam Provinsi Kalimantan itu surang. Panduduak Kalimantan Selatan bajumlah 3.589.731 jiwa (2010).

Sijarah

Etimologi 
Kalimantan Selatan mampunyoi gala sabagai Bumi Lambung Mangkurat. Lambung Mangkurat, marupokan palafalan Banjar untuak kato Lambu (Lembu) Mangkurat, rajo kaduo dari Karajaan Negara Dipa (sabalun barubah manjadi Kasultanan Banjar). Lambung Mangkurat manggantikan ayahnyo Ampu Jatmaka atau Mpu / Empu Jatmika ang Maharaja di Candi, nan marupokan paniago kayo nan juo parantau dari Keling, Kediri nan juo pandiri dari Karajaan Negara Dipa pado mulo abaik ka-14 atau antaro 1380 -- 1387.

Maso karajaan 
Kawasan Kalimantan Selatan pado maso saisuak marupokan bagian dari 3 karajaan gadang nan panah sacaro baturuik-turuik mamiliki wilayah di daerah iko, yakni Karajaan Negara Dipa, dilanjuikkan dek Karajaan Negara Daha dan dilanjuikkan dek Kasultanan Banjar. Salapeh Proklamasi Kamardekaan Indonesia, Kalimantan dijadikan provinsi surang jo gubernur partamo Gubernur Ir. Pangeran Muhammad Noor nan manjabaik sampai dibueknyo Pajanjian Linggarjati.

ALRI Divisi IV (A) 

Sijarah pamarintahan di Kalimantan Selatan juo dironoi jo tabantuaknyo organisasi Angkatan Laut Republik Indonesia (ALRI) Divisi IV di Mojokerto, Jawa Timur nan mampasatukan kakuatan dan pajuang asa Kalimantan nan ado di Jawa. Jo ditandotanganinyo Pajanjian Linggarjati manyababkan Kalimantan tapisah dari Republik Indonesia. Dalam kaadaan iko pamimpin ALRI IV maambiak langkah untuak kadaulatan Kalimantan sabagai bagian wilayah Indonesia, malalui suatu proklamasi nan ditandotangani dek Gubernur ALRI Hasan Basry di Kandangan 17 Mei 1949 nan isinyo manyatokan baso rakyat Indonesia di Kalimantan Selatan mamaklumkan badirinyo pamarintahan Gubernur tantara ALRI nan malingkuangi sadoalah wilayah Kalimantan Selatan (dan tangah). Wilayah itu dinyatokan sabagai bagian dari wilayah RI sasuai Proklamasi kemerdekaaan 17 Agustus 1945. Upayo nan dilakukan dianggap sabagai upayo tandiangan ateh dibantuaknyo Dewan Banjar dek Ulando"

Pambantuakan Provinsi Kalsel 

Manyusua baliaknyo Indonesia ka bantuak nagara kasatuan, kahidupan pamarintahan di daerah juo mangalamai panataaan. Provinsi Kalimantan pado maso itu tadiri ateh 3 (tigo) karesidenan yaitu Karesidenan Kalimantan Barat, Karesidenan Kalimantan Selatan dan Karesidenan Kalimantan Timur. Provinsi Kalimantan, kudian dipacah manjadi 3 provinsi, antaronyo Kalimantan Barat, Timur jo Selatan nan dituangkan dalam UU No. 25 Tahun 1956. Manuruik UU No. 21 Tahun 1957, sabagian gadang daerah sabalah barat dan utara wilayah Kalimantan Selatan dijadikan Provinsi Kalimantan Tengah. Samantaro UU No. 27 Tahun 1959 mamisahkan bagian utara dari daerah Kabupaten Kotabaru dan memasukkan wilayah itu ka dalam wilayah Provinsi Kalimantan Timur. Sajak itu Provinsi Kalimantan Selatan indak lai mangalami parubahan wilayah, dan tatap cando adonyo. Adopun UU No.25 Tahun 1956 nan marupokan dasar pambantuakan Provinsi Kalimantan Selatan kudian dikajangi jo UU No. 10 Tahun 1957 dan UU No. 27 Tahun 1959 dan tarakhia UU No. 8 Tahun 2022.

Geografi 
Sacaro geografis, Kalimantan Selatan ado di bagian tenggara Pulau Kalimantan, mamiliki kawasan dataran randah di bagian barat dan pantai timur, sarato dataran tinggi nan dibantuak dek Pagunuangan Meratus di tangah.

Kaanekaragaman hayati 
Kalimantan Selatan tadiri ateh duo ciri geografi utamo, yakni dataran randah jo dataran tinggi. Kawasan dataran randah kabanyakan barupo lahan gambut inggo rawo-rawo sainggo kayo jo sumber kaanekaragaman hayati binatang aia tawa. Kawasan dataran tinggi sabagian masih marupokan utan tropis alami dan dilinduangi dek pamarintah.

Sumber Daya Alam 
Kehutanan: Hutan Tetap (139.315 ha), Hutan Produksi (1.325.024 ha), Hutan Lindung (139.315 ha), Hutan Konvensi (348.919 ha)
Perkebunan: Perkebunan Negara (229.541 ha)
Bahan Galian: batu baro, minyak, pasia kwarsa, biji basi, dll

Pamarintahan

Provinsi Kalimantan Selatan dipimpin dek saurang gubernur nan dipiliah dalam pamiliahan sacaro lansuang basamo jo wakilnyo untuak maso jabatan 5 tahun. Gubernur salain sabagai pamarintah daerah juo batugas sabagai pawakilan atau papanjangan tangan pamarintah pusek di wilayah provinsi nan kawenangannyo diatua dalam Undang-undang nomor 32 Tahun 2004 dan Peraturan pemerintah nomor 19 tahun 2010.

Samantaro ubuangan pamarintah provinsi jo pamarintah kabupaten jo kota bukan subordinat, tiok pamarintahan daerah tasabuik mangatua jo manguruih surang urusan pamarintahan manuruik asas otonomi dan tugas pambantuan. Sajak tanggal 14 Agustus 2011, aktivitas pamarintahan Kalimantan Selatan bapindah dari Kota Banjarmasin ka Kota Banjarbaru.

Daftar gubernur

Dewan Perwakilan

Daftar Kabupaten dan Kota

Daftar Kecamatan dan kelurahan

Demografi

Etnis 

Ada baragam etnis di Kalimantan Selatan, antaro lain:  
 Urang Banjar (74,34%), panduduak asali nan manjadi mayoritas di Kalimantan Selatan nan tabagi ateh 3 kalompok utamo, yaitu : 
 Urang Banjar Kuala, mauni ilia Batang Barito dan anak-anak sungainyo nan maliputi kawasan Banjar Bakula, tadiri dari Kota Banjarmasin, Kabupaten Banjar, Kota Banjarbaru, Kabupaten Barito Kuala dan Kabupaten Tanah Laut
 Urang Banjar Pahuluan, mauni kawasan ulu Banua Anam (Kabupaten Tapin, Kabupaten Hulu Sungai Selatan, Kabupaten Hulu Sungai Tengah, Kabupaten Hulu Sungai Utara, Kabupaten Balangan dan Kabupaten Tabalong) atau aliran-aliran sungai nan baulu di Pagunuangan Meratus.
 Urang Banjar Batang Banyu, mauni kawasan ilia Banua Anam pado aliran Batang Nagara sampai Batang Tabalong.
 Urang Jao (14,51%), mauni kawasan-kawasan transmigrasi, tarutamo di Kabupaten Tanah Laut dan Kota Banjarbaru nan ado urang Jao dalam jumlah gadang.
 Urang Bugih (2,81%), mauni kawasan pasisia pantai, sarupo di Kabupaten Tanah Bumbu dan Kabupaten Kotabaru nan ado urang Bugih dalam jumlah gadang.
 Urang Dayak (2,23%), bamukim di kawasan Pagunuangan Meratus (Urang Dayak Meratus) dan ulu Batang Barito  (Urang Dayak Bakumpai).

Manuruik data dari Sensus Panduduak Indonesia 2010, barikuik iko komposisi etnis atau suku banso di Provinsi Kalimantan Selatan selengkapnya :

Bahaso 
Bahaso nan dipakai saari-ari dek urang Banjar sabagai bahaso ibu dan sabagai basantara dek masyarakaik Kalimantan Selatan umumnyo adalah bahaso Banjar nan mampunyoi duo dialek gadang, yakni dialek Banjar Kuala jo dialek Banjar Hulu. Kawasan pangecek dialek Banjar Kuala malingkuangi Kota Banjarmasin, Kabupaten Banjar, Kota Banjarbaru, Kabupaten Barito Kuala, jo Kabupaten Tanah Laut. Samantaro kawasan pangecek dialek Banjar Hulu tadiri dari Kabupaten Tapin, Kabupaten Hulu Sungai Selatan, Kabupaten Hulu Sungai Tengah, Kabupaten Hulu Sungai Utara, Kabupaten Balangan dan Kabupaten Tabalong.

Masyarakaik Dayak di kawasan selatan Pagunuangan Meratus mangecek jo bahaso Dayak Meratus (Bahaso Bukit) nan juo tamasuak bahaso Melayik, sarupo bahaso Banjar. Samantaro urang Dayak rumpun Dusun-Maanyan-Lawangan nan mangecek jo bahaso-bahaso Barito Timur mauni kawasan utara Pagunuangan Meratus mangecek jo bahaso Dayak Maanyan Warukin, bahaso Dayak Dusun Halong, bahaso Dayak Samihin (Dusun Tumbang), bahaso Dayak Deah/Dusun Deyah, bahaso Dayak Lawangan dan bahaso Dayak Abal. Urang Dayak rumpun Biaju nan mangecek jo bahaso-bahaso Barito Barat mauni aliran Batang Barito mangecek jo bahaso Dayak Bakumpai jo bahaso Dayak Barangas. Tamasuak pulo bahaso Dayak Ngaju, bahaso nan barasa dari Kalimantan Tengah dipakai sabagai bahaso liturgi di lingkuangan sinode Gareja Kalimantan Evangelis nan bakantua pusek di Kota Banjarmasin.

Agama 

Islam adolah agamo mayoritas nan dianuik sakitar 97% masyarakaik Kalimantan Selatan. Agamo Islam maagiah pangaruah kuek pado kabudayaan masyarakaik Banjar. Pakambangan Islam di tanah Banjar dimulai sairiang jo sijarah pambantukan entitas Banjar itu surang. Islam memang alah bakambang jauah sabalun batagaknyo Karajaan Banjar di Kuin Banjarmasin, meskipun dalam kondisi nan condoang lambek lantaran alun manjadi kakuatan sosial-politik. Karajaan Banjar manjadi tonggak sijarah partamo pakambangangan Islam di wilayah selatan pulau Kalimantan. Agamo lain nan dianuik masyarakaik Kalimantan Selatan, yaitu Kristen Protestan, Katolik, Hindu, Buddha, Khonghucu sarato Kaharingan nan dianuik masyarakaik di kawasan Pagunuangan Meratus.

Barikuik adolah data panduduak manuruik agamo nan dianuik taun 2021

Tampek ibadah

Catatan kaki

Rujuakan

Pautan lua 

 
Provinsi di Indonesia